
                                                                             Nr. 19038/55CCIS/11.09.2026        
                    Comunicat de presă

                                       „ Amenzi de peste 4.000.000 lei aplicate în luna august”
In perioada 01-31.08.2026, Inspectoratul Teritorial de Muncă Constanța a continuat  activitatea de verificare și control   conform Programului Cadru  de acțiuni pentru anul 2026, aprobat de Inspecția Muncii.

 Astfel,  inspectorii de muncă din cadrul serviciului control relații de muncă , au efectuat în luna august, un  numar de 371 controale în urma cărora au sancționat contravențional 84 angajatori la care au aplicat  118 sancțiuni contravenționale din care 78 sancțiuni contravenționale  cu amendă în valoare de 3.898.500 lei, respectiv 40 sancțiuni contravenționale cu  avertisment conform prevederilor O.G. 2/2001.

Cu ocazia controalelor efectuate  au fost identificați 14 angajatori care foloseau muncă nedeclarată , unde au fost depistate 649 persoane fără forme legale de angajare sau pentru care contractele individuale de muncă nu au fost transmise în REGES ONLINE, motiv  pentru care s-au aplicat sancțiuni  contraventionale cu amendă  în valoare de 3.680.000 lei.
Pentru neconformitățile depistate, inspectorii de muncă au dispus 165 măsuri obligatorii de remediere a neconformităților, cu termene scadente de realizare.
Începând cu data de 06.07.2026 s-a desfăsurat Campania Națională pentru identificarea și combaterea muncii nedeclarate la angajatorii care desfăşoară activități pe Litoralul Marii Negre.

În perioada 01-31.08.2026, cei 26 de inspectori de muncă, care au participat la acțiunile de control  din cadrul acestei campanii, au efectuat un numar de 272 controale, sancționând 24 angajatori, aplicându-se un număr de 36 sancțiuni contravenționale din care 29 amenzi în  sumă totală de 412.500 lei, respectiv 7 avertismente conform prevederilor  O.G. 2/2001.

Cu ocazia controalelor efectuate în această campanie au fost identificați un număr de 5 angajatori care foloseau muncă nedeclarată, respectiv 10 persoane fără forme legale de angajare, pentru care s-au aplicat sancțiuni contravenționale cu amendă în sumă de 340.000 lei. De asemenea, au fost dispuse un număr de 72 măsuri de  remediere a deficiențelor constatate cu termene  precise de îndeplinire.
Netransmiterea contractelor individuale de muncă în forma scrisă în REGES ONLINE anterior începerii activității, nu se ține evidența reală a orelor lucrate de către salariați, nerespectarea timpului de lucru și de odihna și nerespectarea  datei de plată a drepturilor salariale precum și refuzul eliberării documentelelor solicitate la încetarea activității au fost câteva dintre neconformitățile constatate.

Tot în luna august, în domeniul  securității și sănătății în muncă, au fost efectuate 197 controale  în urma cărora s-au constatat 42 neconformități, pentru care s-au dispus măsuri obligatorii, cu termene scadente de remediere. 

S-au aplicat 42 sancțiuni contravenționale, dintre care 7 sancțiuni contravenționale cu avertisment  și 35 sancțiuni contravenționale cu  amendă  în  valoare totală de 139.500 lei.

Cele mai frecvente deficienţe constatate de inspectorii de muncă: instruirea necorespunzătoare sau incompletă a lucrătorilor în domeniul securităţii şi sănătăţii în muncă,  neacordarea echipamentului individual corespunzător de protecţie lucrătorilor ținând seama de riscurile la care aceștia sunt expuși în funcție de domeniul de activitate, echipamente de muncă neconforme, nesemnalizarea corespunzătoare a locurilor de muncă.
Valoare totală a sancțiunilor aplicate în luna iunie, la nivelul instituției, a fost de 4.038.000 lei.
In aceiași perioadă, au fost înregistrate un numar de 252 sesizări  ale cetățenilor,   referitoare la neplata drepturilor salariale la data stabilită în contractul individual de muncă, neântocmirea și netransmiterea în REGES ONLINE a contractelor individuale de muncă, neacordarea concediilor de odihna,  neplata orelor suplimentare, nerespectarea programului de lucru, concediere individuală  fără respectarea perioadei de preaviz, refuzul eliberării decizie de incetare a activității, nerespectarea normelor de securitate și sănătate în muncă, neasigurarea echipamentelor individuale de lucru și de protecție.
 In conformitate cu prevederile O.U.G. 27/2002 privind reglementarea activității de soluționare a petițiilor, acestea au fost repartizate inspectorilor de muncă, pentru a se  efectuate verificări și a se  formula răspunsuri în termenul prevăzut de lege de maxim 30 de zile.

